23. 7. 90 Επίσημη Εφημερίδα των Ευρωπαϊκών Κοινοτήτων Αριθ. C 182/27 
Επειδή μπορεί να μεταδοθεί στον άνθρωπο, πρέπει να 
γίνει κάποια αναφορά στο νηματοειδή ιό (FILOVI-
RUS) και σε άλλες μεταδοτικές καταστάσεις. 
Να διαγραφεί ο τίτλος «Πίθηκοι» και να γραφεί «μη 
ανθρώπινα Πρωτοταγή» επίσης στο 11.1 (α) και 
11.1 (β). Το πιστοποιητικό σε ορισμένες περιπτώσεις 
δεν θα μπορούσε να υπογραφεί νομίμως από άτομα που 
δεν γνωρίζουν τον ορισμό των πιθήκων όπως αυτός 
προβλέπεται σε αυτή τη νομοθεσία. Δεδομένου ότι οι 
ρυθμίσεις για την υγεία των ζώων βασίζονται σε μεγάλο 
βαθμό στην αμοιβαία εμπιστοσύνη, ευθύνη για την 
αποφυγή διφορούμενων καταστάσεων (ι) έχει όχι μόνο 
ο υπογράφων αλλά και η εκδίδουσα αρχή. 
Πιστοποιητικό 9. Να παρεμβάλλεται η ταυτότητα του 
ζώου αν είναι γνωστή (μπορεί να συμπεριλαμβάνει 
αποτυπώματα δακτύλων ή σημεία αναγνώρισης από το 
DNA). 
Το πιστοποιητικό πρέπει να υπογράφεται από ένα 
επίσημο κτηνίατρο (όπως στο Παράρτημα ΣΤ). 
Παράρτημα ΣΤ — Ονυχοειδή 
Αν και οι προτεινόμενοι έλεγχοι παρέχουν ορισμένες 
εγγυήσεις δεδομένου ότι απαιτείται όπως η εκμετάλλευ­
ση προέλευσης ευρίσκεται στο κέντρο περιοχής 
απαλλαγμένης από την επιζωοτία και η οποία για 
συγκεκριμένες περιόδους δεν επλήγη από καμία από τις 
ασθένειες υποχρεωτικής δήλωσης που προσβάλλουν τα 
ονυχοειδή, η ΟΚΕ είναι της γνώμης ότι η πρόβλεψη δεν 
είναι επαρκής. 
(') Ο επιστημονικός όρος «πρωτοταγή» περιλαμβάνει τους 
προσιμιϊδείς όπως οι πίθηκοι CALAGO καθώς και 
σιμιϊδείς (πίθηκοι και πραγματικές μαϊμούδες). Για τα χοιροειδή είναι απαραίτητο να προβλεφθούν 
διατάξεις για ελέγχους όσον αφορά την ασθένεια του 
Aujeszky, ενώ για ορισμένα μηρυκαστικά (για παρά­
δειγμα τα ελάφια και τα καμηλιδή) το προτεινόμενο 
σύστημα τεστ/απομόνωση για τη φυματίωση έχει 
αποδειχθεί στην πράξη τελείως ανεπαρκές για την 
πρόληψη της προσβολής από φυματίωση σε εισαγόμε­
να ελάφια ή άλλα είδη. 
Έχει βρεθεί ότι απαιτούνται τουλάχιστον 120 ημέρες 
απομόνωσης πριν από την εξαγωγή και κατά την 
περίοδο αυτή τα ελάφια πρέπει να αντιδράσουν αρνητι­
κά σε 3 τεστ φυματίωσης· μετά την εισαγωγή πρέπει να 
ακολουθήσει και άλλη περίοδος απομόνωσης κατά την 
οποία τα ελάφια πρέπει να αντιδράσουν αρνητικά σ' ένα 
ακόμη τεστ φυματίωσης. 
Πρέπει να δοθεί προσοχή στα αναφερόμενα περιστατι­
κά Βόειας Σπογγώδους Εγκεφαλοπάθειας (BSE) στα 
βοοειδή και ελαφοειδή των ζωολογικών κήπων. 
Παράρτημα Θ 
Είναι αποδεκτό ότι η επεξεργασία έχει καταρχήν στόχο 
να καταστρέψει τον ιό του αφθώδους πυρετού. Ο όρος 
που χρησιμοποιείται σ' αυτό το παράρτημα πρέπει να 
συμφωνεί με την οδηγία για το γάλα. Και τον προτεινό­
μενο κανονισμό COM(89) 672 τελικό. 
Βρυξέλλες, 30 Μαΐου 1990. 
Ο Πρόεδρος 
της Οικονομικής και Κοινωνικής Επιτροπής 
Alberto MASPRONE 
Γνωμοδότηση για την πρόταση κανονισμού (ΕΟΚ) του Συμβουλίου σχετικά με την εφαρμογή 
του άρθρου 85, παράγραφος 3, της συνθήκης σε ορισμένες κατηγορίες συμφωνιών, αποφάσεων 
και εναρμονισμένων πρακτικών στον τομέα των ασφαλειών (ι) 
(90/C 182/10) 
Στις 15 Ιανουαρίου 1990, και σύμφωνα με το άρθρο 198 της συνθήκης περί ιδρύσεως της 
Ευρωπαϊκής Οικονομικής και Κοινωνικής Επιτροπής για την παραπάνω πρόταση 
κανονισμού. 
Η προετοιμασία των σχετικών εργασιών ανατέθηκε στο τμήμα βιομηχανίας, εμπορίου, 
βιοτεχνίας και υπηρεσιών. Κατά τη διάρκεια των εργασιών, ο κ. Mourgues ορίσθηκε γενικός 
εισηγητής από την ολομέλεια της ΟΚΕ. 
Η Οικονομική και Κοινωνική Επιτροπή κατά τη 277η σύνοδο ολομέλειας (συνεδρίαση της 
30ής Μαΐου 1990) υιοθέτησε ομόφωνα την ακόλουθη γνωμοδότηση: 
(') ΕΕ αριθ. C 16 της 23. 1. 1990, σ. 13. 
Αριθ. C 182/28 Επίσημη Εφημερίδα των Ευρωπαϊκών Κοινοτήτων 23. 7. 90 
1. Εισαγωγή 
1.1. Η πρόταση κανονισμού του Συμβουλίου που 
υποβάλλεται στην ΟΚΕ για γνωμοδότηση σχετικά με 
την εφαρμογή του άρθρου 85, παράγραφος 3, της 
συνθήκης σε ορισμένες κατηγορίες συμφωνιών, αποφά­
σεων και εναρμονισμένων πρακτικών στον τομέα των 
ασφαλειών επιτρέπει στην Επιτροπή να υιοθετεί σε 
ορισμένα πεδία (άρθρο 1 του σχεδίου κανονισμού) 
κανονισμούς ομαδικής εξαίρεσης. Αυτή η πρόταση 
γίνεται δεκτή από την ΟΚΕ. 
1.2. Η ΟΚΕ κρίνει, ωστόσο, χρήσιμο και αναγκαίο 
να διευκρινίσει: 
— τους λόγους που οδήγησαν στην υποβολή της 
πρότασης κανονισμού και την εξέλιξη της διαδικα­
σίας που θα ακολουθηθεί στα πλαίσια της Επιτρο­
πής, 
— την εισήγηση της σχετικά με τις κατηγορίες 
συμφωνιών, αποφάσεων, και εναρμονισμένων πρα­
κτικών για τις οποίες προβλέπεται η δυνατότητα 
εξαίρεσης, 
— τη στάση της όσον αφορά τη θέση που καταλαμβάνει 
η πρόταση κανονισμού του Συμβουλίου στο ευρύτε­
ρο πλαίσιο των σχέσεων μεταξύ ασφαλιστικών και 
ασφαλιζόμενων. 
2. Οι λόγοι που οδήγησαν στην υποβολή της πρότασης 
και διαδικασία 
2.1. Ο σημαντικός αριθμός κοινοποιήσεων που 
έχουν ληφθεί συνηγορεί υπέρ ενός μέτρου απλοποίη­
σης το οποίο δικαιολογείται ακόμη πιο πολύ στο βαθμό 
που η πραγμάτωση της ενιαίας αγοράς θα τονίσει 
περισσότερο τη σημασία της απλοποίησης. 
2.2. Προτείνοντας την υιοθέτηση μιας ομαδικής 
εξαίρεσης, η Επιτροπή επιλέξει μια νομική μορφή της 
οποίας γνωρίζει καλά τα δεδομένα και τον έλεγχο της 
εφαρμογής. 
2.3. Με τον τρόπο αυτό, η Επιτροπή αποφεύγει τις 
δυσχέρειες ενός διοικητικού ελέγχου που μπορεί να 
αποδειχθεί επαχθής και του οποίου το κόστος εφαρμο­
γής ενδέχεται να είναι δυσανάλογο προς τον επιδιωκό­
μενο στόχο. 
Εντούτοις, η Επιτροπή έχει τη δυνατότητα να καταργεί 
ή να τροποποιεί τους κανονισμούς εφαρμογής των 
εξαιρέσεων όταν μεταβάλλονται οι συνθήκες (άρθρο 2) 
ή να αίρει τα ευεργετήματα σε συγκεκριμένες περιπτώ­
σεις αν διαπιστωθούν ασυμβίβαστες επιπτώσεις 
(άρθρο 7). Η ΟΚΕ επικροτεί τις ειδικές εγγυήσεις. 
2.4. Ωστόσο, είναι σκόπιμο να υπενθυμισθούν οι 
διατάξεις που είναι ικανές να παραμερίσουν τον 
κίνδυνο συμφωνιών και δεσποζουσών θέσεων που θα 
είναι σε θέση να οδηγήσουν σε αποτυχία την πολιτική 
για τον ανταγωνισμό. Συγκεκριμένα: 
— η τήρηση των προϋποθέσεων που ορίζονται από το 
άρθρο 85, παράγραφος 3, της συνθήκης όσον αφορά 
τις συμφωνίες μεταξύ επιχειρήσεων, 
— οι διατάξεις του άρθρου 86 της συνθήκης σχετικά με 
τον κίνδυνο καταχρηστικής εκμετάλλευσης της 
δεσπόζουσας θέσης, οι οποίες δεν είναι δυνατόν να 
παρακαμφθούν, 
— οι διατάξεις του κανονισμού (ΕΟΚ) αριθ. 4064/89 
(ΕΕ αριθ. L 395 της 30ής Δεκεμβρίου 1989). 
2.5. Με τις συνθήκες αυτές, η πρόταση κανονισμού 
ΕΟΚ του Συμβουλίου καθορίζει ρητώς τις κατηγορίες 
συμφωνιών, αποφάσεων για συνενώσεις επιχειρήσεων 
και εναρμονισμένων πρακτικών για τις οποίες η 
Επιτροπή έχει την εξουσία να επιτρέπει την εξαίρεση 
των ασφαλιστικών εταιρειών από τις διατάξεις της 
παραγράφου 1 του άρθρου 85, της συνθήκης και αυτό 
χωρίς να τεθεί σε αμφισβήτηση η εφαρμογή του 
κανονισμού αριθ. 17 του 1962. 
2.6. Ο κανονισμός που θεσπίζεται κατ' εφαρμογήν 
της παραχωρούμενης εξουσιοδότησης θα αποτελέσει 
το αντικείμενο σχεδίου που θα υποβληθεί για παρατη­
ρήσεις στα κράτη μέλη και στα ενδιαφερόμενα άτομα 
και οργανισμούς. Σχετικά, η ΟΚΕ εκφράζει την 
επιθυμία να της υποβληθεί το εν λόγω σχέδιο για 
γνωμοδότηση πριν από την εγκαθίδρυση της ενιαίας 
αγοράς. 
3. Προτάσεις σχετικά με τις διάφορες κατηγορίες 
συμφωνιών για τις οποίες γίνεται λόγος 
3.1. Μεταξύ ανεξάρτητων ασφαλιστών και ασφαλι­
ζόμενων το ποσό των ασφάλιστρων θα πρέπει να 
αποτελεί αντικείμενο διαπραγματεύσεων. Αντιθέτως, 
υπεύθυνος για τον υπολογισμό του κόστους των 
ασφαλίστρων είναι ο ασφαλιστής. Ορισμένα στοιχεία 
του κόστους αυτού θα αποτελέσουν αντικείμενο της 
εξαίρεσης που αναφέρεται στην παράγραφο 1 του 
άρθρου 85, ενώ άλλα στοιχεία όχι. Σχετικά, η ΟΚΕ 
θεωρεί ότι η εφαρμογή του κανονισμού είναι σε θέση να 
διευκολύνει τον ορισμό των συστατικών στοιχείων των 
ασφαλίστρων. 
3.2. Όσον αφορά τις συμφωνίες μεταξύ ασφαλιστι­
κών εταιρειών που συνάπτονται στο εσωτερικό των 
κρατών μελών (βλέπε κανονισμό αριθ. 17, άρθρο 4, 
παράγραφο 2.1) συνεχίζουν να διέπονται από τους 
νομικούς κανόνες των κρατών. Στην ενιαία αγορά είναι 
αυτονόητο ότι η προσαρμογή των κανόνων του ανταγω­
νισμού μεταξύ των κρατών μελών και της ΕΟΚ θα 
επιτρέψει να αποφεύγονται ορισμένες στρεβλώσεις. 
3.3. Η συνεργασία στα θέματα της συνασφάλισης και 
της αντασφάλισης, με τη μορφή ομάδων ή ενώσεων 
ασφαλιστών, θα πρέπει να ανταποκρίνεται στα συμφέ­
ροντα των ασφαλιζόμενων. Αυτό αποκτά προφανή 
χρησιμότητα κυρίως αναφορικά με μεγάλους κινδύνους 
όπως είναι οι κατακλυσμοί ή τα «οικολογικά» ατυχή­
ματα. Η ΟΚΕ επιθυμεί να δοθεί σ' αυτό το θέμα 
ιδιαίτερη προσοχή από την Επιτροπή κατά την 
κατάρτιση του κανονισμού εφαρμογής. 
23. 7. 90 Επίσημη Εφημερίδα των Ευρωπαϊκών Κοινοτήτων Αριθ. C 182/29 
3.4. Η συνεργασία στο πεδίο της επαλήθευσης και 
της αποδοχής των διατάξεων ασφαλείας θα πρέπει να 
λαμβάνει υπόψη τις νομικές διατάξεις που θεσπίζονται 
από τις δημόσιες αρχές και να μην υστερεί σε σχέση μ' 
αυτές. 
3.5. Τέλος, οι συμφωνίες μεταξύ των ασφαλιστικών 
εταιρειών για την κατάρτιση τυποποιημένων συμβά­
σεων δεν πρέπει να καμιά περίπτωση να επιβάλλουν 
όρους για τους οποίους οι ασφαλιζόμενοι δεν έχουν 
δώσει τη συγκατάθεση τους γραπτώς, ιδιαίτερα αν 
πρόκειται για προσθήκες ή τροποποιήσεις στα ασφαλι­
στήρια συμβόλαια. 
4. Άλλες πτυχές των σχέσεων ασφαλιστών/ασφαλιζό­
μενων 
4.1. Η ΟΚΕ κρίνει ότι είναι χρήσιμο να παρατείνει 
τον προβληματισμό της πέρα από την πρόταση κανονι­
σμού του Συμβουλίου, επειδή θεωρεί ότι ο κανονισμός 
έχει ως στόχο να υποχρεώσει τους ασφαλιστές να 
προσφέρουν στην αγορά καλύτερα προϊόντα και 
υπηρεσίες με καλύτερες συνθήκες, προς το συμφέρον 
της οικονομίας και των καταναλωτών. 
4.2. Η συνεργασία σε θέματα του διακανονισμού των 
αποζημιώσεων θα πρέπει να καταλήξει σε επιτάχυνση 
της ρύθμισης τους. Σχετικά, μπορεί να υποδειχθεί ο 
προσανατολισμός τους προς συμφωνίες αντιστάθμισης 
ή συμψηφισμού. 
4.3. Η ασφάλιση είναι μια δραστηριότητα ανοιχτή 
στο διεθνή ανταγωνισμό, κυρίως όσον αφορά τη 
θαλάσσια ασφάλιση, την κάλυψη μεγάλων κινδύνων 
και την επανασφάλιση. Χρειάζεται να υπάρξει φροντίδα ώστε οι διατάξεις που 
διέπουν τον ανταγωνισμό στο πεδίο των ασφαλίσεων να 
ισχύουν για τις εταιρείες των τρίτων χωρών και να μην 
υπάρξουν στρεβλώσεις του ανταγωνισμού κατά την 
εφαρμογή των κοινοτικών κειμένων μεταξύ των ασφα­
λιστικών εταιρειών εις βάρος των κοινοτικών επιχειρή­
σεων. 
4.4. Η ΟΚΕ προτείνει να εξετάσει η Επιτροπή τα 
προβλήματα που σχετίζονται με τις ασφαλίσεις που 
χρησιμεύουν ως εγγύηση κατά τη σύμβαση δανείων. 
4.5. Οι καταναλωτές πέφτουν ορισμένες φορές θύμα­
τα καταχρηστικών ρητρών εκ μέρους ορισμένων 
ασφαλιστών. Αυτές οι ρήτρες προκύπτουν συχνά από 
την ασαφή διατύπωση των συμβάσεων οι οποίες 
προωθούν άλλες πιο ελκυστικές διατάξεις από τη 
σκοπιά του ανταγωνισμού. Η ΟΚΕ καλεί σχετικά την 
Επιτροπή και τις δημόσιες αρχές των κρατών μελών σε 
συνεχή επαγρύπνηση. 
4.6. Η ΟΚΕ παρατηρεί, τέλος, ότι ορισμένες φορές 
ασφαλιστικές εταιρείες αρνούνται να ασφαλίσουν 
ορισμένους κινδύνους ακόμη και με αύξηση των 
ασφαλίστρων. Η συμπεριφορά αυτή προκύπτει από 
νομική αβεβαιότητα στις περιπτώσεις που η ασφάλιση 
έχει υποχρεωτικό νομικό χαρακτήρα. Σε περίπτωση 
που ένας ασφαλιστής αρνηθεί ένα κίνδυνο, η άρνηση 
πρέπει να αιτιολογηθεί γραπτώς. 
Βρυξέλλες, 30 Μαΐου 1990. 
Ο Πρόεδρος 
της Οικονομικής και Κοινωνικής Επιτροπής 
Alberto MASPRONE 
Γνωμοδότηση για την πρόταση οδηγίας του Συμβουλίου για τροποποίηση της οδηγίας 85/3/ 
ΕΟΚ σχετικά με το βάρος, τις διαστάσεις και ορισμένα άλλα τεχνικά χαρακτηριστικά 
ορισμένων οδικών οχημάτων, προκειμένου να καθοριστούν ορισμένες μέγιστες επιτρεπόμενες 
διαστάσεις για τους οδικούς συρμούς (ι) 
(90/C 182/11) 
Στις 7 Δεκεμβρίου 1989, και σύμφωνα με το άρθρο 75 της συνθήκης για την ίδρυση της ΕΟΚ, 
το Συμβούλιο αποφάσισε να ζητήσει από την Οικονομική και Κοινωνική Επιτροπή, να 
γνωμοδοτήσει για την παραπάνω πρόταση οδηγίας. 
Το τμήμα μεταφορών και επικοινωνιών, στο οποίο ανατέθηκε η προετοιμασία των σχετικών 
εργασιών της ΟΚΕ, υιοθέτησε τη γνωμοδότηση του στις 11 Μαΐου 1990 με βάση την 
εισήγηση του κ. Cavazzuti. 
Στην 277η σύνοδο της ολομέλειας της (συνεδρίαση της 30ής Μαΐου 1990) η Οικονομική και 
Κοινωνική Επιτροπή υιοθέτησε, με 104 ψήφους υπέρ, 31 κατά και 8 αποχές την ακόλουθη 
γνωμοδότηση: 
(') ΕΕ αριθ. C 316 της 16. 12. 1989 , σ. 5.